National Taekwon-Do Norway

National Taekwon-Do Norway (NTN) er et norsk idrettsforbund som ble dannet 11. oktober 2002. Den ledes (per 2023) av Per Andresen.

NTN har hovedkontor i Trondheim. Organisasjonen har over 11 000 medlemmer fordelt på 70 klubber (per 2023).

 Organisering 
NTN er (per 2023) organisert i syv forskjellige regioner rundt om i landet:

 Finnmark
 Nord
 Trøndelag
 Nord-vest
 Vest
 Sør-vest
 Øst

NTN er medlem av Norges Idrettsforbund, gjennom ITF-seksjonen i Norges Kampsportforbund, og har siden 2006 vært en del av ett av de tre internasjonale forbundene som kaller seg  (International Taekwon-Do Federation)

 Historikk 
På 1980-tallet deltok både International Taekwon-Do Federation (ITF) og World Taekwondo (WT) i forhandlingene som ledet til etableringen av Norges Karate og Taekwondo Forbund (NKTF) i 1984, senere kjent som Norges Budoforbund (1992) og Norges Kampsportforbund (2000). 

Innen Norges Taekwon-Do Forbund (NTF) utviklet virksomheten seg i retning av WT, noe som førte til interne konflikter og uenighet med WT. På en ekstraordinær kongress i 1989 valgte majoriteten av medlemmene å trekke seg fra NTF og stå uten internasjonal tilknytning. I 1990 ble Global Taekwon-Do Norway (GTN) etablert, og tilknyttet Global Taekwon-Do Federation (GTF). 

Etter bortgangen til GTF-lederen Park Jung Tae i 2002, brøt GTN med GTF og endret navn til National Taekwon-Do Norway (NTN). Etter en kort periode med medlemskap i en annen ITF-gruppering i 2003, trakk NTN seg igjen ut. I 2005 ble det fastsatt kriterier for fremtidig internasjonalt medlemskap, blant annet krav om demokratisk struktur, verdibasert praksis og bred internasjonal utbredelse. NTN ble i 2006 opptatt som medlem i den ITF-organisasjonen ledet av Master Tran Trieu Quan.

Mesterskap

Konkurranse på nasjonalt nivå.
Norges Kampsportforbund og NTN arrangerer Norgesmesterskapet (NM) og Landsmesterskapet (LM) i  ITF Taekwon-Do på høsten (oktober-november) hvert år.

Norgesmesterskapet er forbeholdt sort-belter og Landsmesterskapet er forbeholdt farge-belter.

Kongepokal
For første gang i Norges Kampsportforbunds historie ble kongepokalen utdelt under NM i ITF Taekwon-Do i 2012. Pokalen har tidligere kun blitt utdelt i den olympiske grenen WT Taekwondo.

Kongepokalen tildeles den utøveren som etter tildelingskomiteens vurdering er stevnets beste utøver innen senior sortbelteklassen. 

Konkurranse på internasjonalt nivå
NTN og ITF Taekwon-Do Norway samarbeider om uttak av landslag.

 Mesterskap  Sted  Gull  Sølv  Bronse  Norges plassering VM 2015  Jesolo, Italia  4  6  13  5.-plass VM 2013  Benidorm, Spania  3  5  5  6.-plass VM 2011  Wellington, New Zealand  0  0  9 - VM 2009  Mar del Plata, Argentina  2  1  4  9.-plass -  -  -  -  -  - EM 2016  Tammerfors, Finland  6  5  14  3.-plass  EM 2015  Glasgow, Skottland  7  7  13  2.-plass EM 2014  Riccione, Italia  8  4  16  2.-plass EM 2013  Skövde, Sverige  7  10  10  2.-plass EM 2012  Maribor, Slovenia  9  2  6  2.-plass EM 2011  Bratislava, Slovakia  3  6  8  4.-plass EM 2010  Skövde, Sverige  3  3  2  4.-plass EM 2009  Benidorm, Spania  1  2  8  - EM 2008  Wrocław, Polen  1  4  4  - -  -  -  -  -  - World cup 2016  Budapest, Ungarn  6  7  26  9.-plass World cup 2014  Montego Bay, Jamaica  8  4  6  - World cup 2012  Brighton, England  11  15  29  - World cup 2010  -  -  -  -  - World cup 2008  Riva del Garda, Italia  5  6  4  -

 Referanser 

Kilder

 NTN instruktør 3, kap. 3.5 (2014)

Eksterne lenker
 NTN hjemmeside
 Kampsport.no

Kategori:Norske idrettsforbund
Kategori:Taekwondo i Norge
Kategori:Organisasjoner etablert i 2002